**"Az aratnivaló sok, de a munkás kevés."**

            Az adventi időben próbáljunk jó munkásokká válni, akik az Úr földjén dolgozunk
            és építjük az Ő országát a Szentlélek által.

"Bárhol vetsz a földön, vetésednek esőben lesz része,
és a föld termette kenyér ízes lesz és tápláló."

            A Jóisten gondot visel ránk és szív ügyének érzi azt, hogy törődjön az Ő népével és
            nem engedi, hogy egy is elvesszen azok közül, akik Őt szeretik.

            A második gyertya az ókori zsidó népre utal, amely az igaz hit letéteményeseként várta
            a Megváltó eljövetelét. Mi is összeszedett lélekkel és töredelmes szívvel várjuk a mi                                 Megváltónkat Jézus Krisztust, hogy méltóképpen ünnepelhessük az Ő születését.

**"A buzgóságban ne lankadjatok..." - mondja Jézus.**

            Igyekezzünk a lelkünk táplálásával foglalkozni; járjunk el hajnali szentmisékre,
            imádkozzunk a családdal az adventikoszorú körül, végezzük el szentgyónásunkat és
            járuljunk szentáldozáshoz, ugyanis ekkor értjük meg igazán, hogy miért is jött közénk
            az Úr Jézus, és hogy az emberiség számára mekkora ajándék ez valójában.

            Ajándékozzuk meg Őt szeretetünkkel, imáinkkal jó cselekedeteinkkel és buzgóságunkkal.

"Legyetek tehát irgalmasok, amint a ti Atyátok is irgalmas."